钦定古今图书集成/明伦汇编/官常典/第656卷 > 宋
## 钦定古今图书集成/明伦汇编/官常典/第656卷 > 宋

### 太祖乾德二年令录簿尉诸职官有耄耋笃疾者举劾之

按：《宋史太祖本纪》云云。

### 开宝三年诏诸县置簿尉有差

按：《宋史太祖本纪》不载按《职官志》：“开宝三年，诏诸
县千户以上置令、簿、尉，四百户以上置令、尉，令知主
簿事；四百户以下置簿、尉，以主簿兼知县事。”

### 真宗咸平四年令川陕县五千户以上并置主簿

按《宋史真宗本纪》不载。按《职官志》：咸平四年，王钦
若言“川陕县五千户以上，请并置簿，自馀仍以尉兼。”
从之。自后川蜀及江南诸县各增置主簿。中兴后置
簿，掌出纳官物，销注簿书。凡县不置丞，则簿兼丞之
事。凡批销必亲书押，不许用手记，仍不许差出，以防
销注。

### 仁宗天圣 年始置丞令出身幕职选充

按：《宋史仁宗本纪》不载。按《职官志》：“县丞初不置，天
圣中，因苏耆请，开封两县始各置丞一员，在簿、尉之
上，仍于有出身幕职令录内选充。”

### 皇祐 年诏赤县丞并除新改官人

按：《宋史仁宗本纪》不载。按《职官志》云云。

### 神宗熙宁四年令剧县增置丞一员

按《宋史神宗本纪》不载按《职官志》：熙宁四年，编修
条例所言，“诸路州军繁剧县令，户二万已上，增置丞
一员，以幕职官或县令人充。”

### 哲宗元祐元年诏应因给纳常平免役置丞并行省罢如委事务繁剧难以省罢处令转运司存留

按：《宋史哲宗本纪》不载。按《职官志》云云。

### 徽宗崇宁二年令县置丞一员以掌其事

按《宋史徽宗本纪》不载按《职官志》：崇宁二年，宰相
蔡京言，“熙宁之初，修水土之政，行市易之法，兴山泽
之利，皆王政之大。请县并置丞一员，以掌其事。”

### 大观三年诏县丞除旧额存留外馀皆减罢

按：《宋史徽宗本纪》不载。按《职官志》：大观三年诏“昨
增置县丞内，除旧额及万户以上县事务繁冗，及虽
非万户，实有山泽坑冶之利可以修兴去处，依旧存
留外，馀皆减罢。”

### 高宗建炎元年诏县丞系嘉祐以前员阙并万户处存留一员馀并罢

按《宋史高宗本纪》不载。按《职官志》云云。

### 绍兴三年令以淮东累经兵火权罢县丞

按《宋史高宗本纪》不载。按《职官志》云云。

绍兴十八年，令置海陵丞一员。

按《宋史高宗本纪》不载。按《职官志》云云。

### 宁宗嘉定 年令小邑不置丞以簿兼

按：《宋史宁宗本纪》不载。按《职官志》云云。